SVR บวก 3% หลังอัปเดตแผนเปิด 3 โครงการปี 66 มูลค่า 1.6 พันล้าน
SVR บวก 3% หลังบริษัทอัปเดตแผนการเปิดโครงการใหม่ในปี 66 เพิ่มเติม 3 โครงการมูลค่ารวม 1,600 ล้านบาท เจาะโซนกรุงเทพและปริมณฑล สอดรับแผนการเติบโตสู่ระดับ High Growth
SVR บวก 3% หลังบริษัทอัปเดตแผนการเปิดโครงการใหม่ในปี 66 เพิ่มเติม 3 โครงการมูลค่ารวม 1,600 ล้านบาท เจาะโซนกรุงเทพและปริมณฑล สอดรับแผนการเติบโตสู่ระดับ High Growth
4 เม.ย. 2566

ผู้สื่อข่าวรายงานว่า วันนี้ (4 เม.ย. 66) ราคาหุ้น บริษัท สิวารมณ์ เรียลเอสเตท จำกัด (มหาชน) หรือ SVR  ล่าสุด ณ เวลา 11:16 น. อยู่ที่ระดับ 1.94 บาท บวก 0.05 บาท หรือ 2.65% สูงสุดที่ระดับ 1.97 บาท ต่ำสุดที่ระดับ 1.89 บาท ด้วยมูลค่าการซื้อขาย 43.08 ล้านบาท

สำหรับราคาหุ้น SVR ปรับตัวขึ้นตอบรับข่าวหลัง นายรณฤทธิ์ ฐิติสุริยารักษ์ กรรมการบริหารและประธานเจ้าหน้าที่บริหารด้านการเงินอาวุโส SVR ผู้นำด้านการพัฒนาอสังหาริมทรัพย์แนวราบประเภท แบบ Premium Economy (ความคุ้มค่า) ของกลุ่ม Real Demand รายแรกในประเทศ ภายใต้แนวคิด “Best Smart Living” ให้การต้อนรับนักวิเคราะห์ จากบริษัทหลักทรัพย์ โกลเบล็ก จำกัด บริษัทหลักทรัพย์ หยวนต้า (ประเทศไทย) จำกัด และธนาคารยูโอบี จำกัด (มหาชน) ในการเข้าเยี่ยมชมโครงการสิวารมณ์ แกรนด์ (สุขุมวิท-บางปู) บ้านเดี่ยวสไตล์ Modern English Victorian บนทำเลศักยภาพ ติดถนนใหญ่ เชื่อมต่อเส้นทางหลักได้หลายสาย อาทิ ถ.สุขุมวิท, ถ.เทพารักษ์, ถ.บางนา-ตราด,
อีกทั้ง พร้อมอัปเดตแผนการเปิดโครงการใหม่ในปี 66 เพิ่มเติม 3 โครงการมูลค่ารวม 1,600 ล้านบาท เจาะโซนกรุงเทพและปริมณฑล ล่าสุดเข้าซื้อดินย่านประชาอุทิศ และบางแค เพื่อพัฒนาโครงการใหม่เป็นที่เรียบร้อย สอดรับแผนการเติบโตสู่ระดับ High Growth มั่นใจปี 67 รายได้สร้างนิวไฮต่อเนื่อง